Α4-0230/95

Απόφαση σχετικά με την κοινή θέση η οποία καθορίστηκε από το Συμβούλιο για την έκδοση απόφασης του Ευρωπαϊκού Κοινοβουλίου και του Συμβουλίου για την θέσπιση κοινοτικού προγράμματος δράσης σχετικά με την πρόληψη του AIDS και ορισμένων άλλων μεταδοτικών νόσων εντός του πλαισίου δράσης στον τομέα της δημόσιας υγείας (1996-2000) (C4-0276/95 - 94/0222(COD))

(Διαδικασία συναπόφασης : δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0276/95 - 94/0222(COD))

- έχοντας υπόψη τη γνωμοδότησή του σε πρώτη ανάγνωση ((ΕΕ C 126 της 22.5.1995, σελ. 60)) επί της πρότασης της Επιτροπής προς το Ευρωπαϊκό Κοινοβούλιο και το Συμβούλιο COM(94)0413

((EE C 333 της 29.11.1994, σελ.34))- έχοντας υπόψη το άρθρο 189 Β, παρ. 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0230/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189Β, παρ. 2, σημείο δ) της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στην Επιτροπή και το Συμβούλιο.

(Τροπολογία 14)

Δεύτερη αιτιολογική σκέψη

>Αρχικό κείμενο>

ότι το AIDS είναι προς το παρόν ανίατη ασθένεια θεωρούμενη ως μείζων μάστιγα, για την καταπολέμηση της οποίας απαιτούνται συντονισμένες δράσεις τόσο στον τομέα της έρευνας όσο και στον τομέα της πρόληψης,

>Κείμενο μετά την ψηφοφορία στο ΕΚ>

ότι το AIDS είναι προς το παρόν ανίατη ασθένεια και σοβαρότατη μάστιγα, για την καταπολέμηση της οποίας απαιτείται η ανάληψη δράσεως τόσο επί κοινοτικού όσο και επί παγκοσμίου επιπέδου στον τομέα της θεραπευτικής, της έρευνας και της πρόληψης[semigr ] ότι, τα μόνα διαθέσιμα φάρμακα επιτρέπουν απλώς την επιβράδυνση της εξέλιξης της ασθένειας στα ήδη μολυσμένα άτομα και ότι, προς το παρόν, έχοντας υπόψη τον τρόπο μετάδοσης του ιού του AIDS, το προφυλακτικό αποτελεί το μοναδικό μέσο πρόληψης της μετάδοσής του[semigr ]

(Τροπολογία 15)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι δεν υπάρχει μέχρι σήμερα ούτε θεραπεία ούτε εμβόλιο για το AIDS, και ως εκ τούτου επιβάλλεται μεταβολή της στάσης έναντι των μολυσμένων ατόμων[semigr ]

(Τροπολογία 1)

Όγδοη αιτιολογική σκέψη

>Αρχικό κείμενο>

8. ότι η Ευρωπαϊκή Κοινότητα θα μπορέσει να συμβάλει στην οργάνωση ανταλλαγών εμπειριών και στη διάδοση των πληροφοριών όσον αφορά την ειδική κατάρτιση των επαγγελματικών στελεχών του τομέα της υγείας καθώς και την ενημέρωση όλων των ενδιαφερομένων κοινωνικών παραγόντων, όπως καθηγητές, οικογένειες, αρχές και διευθύνοντες επιχειρήσεων,

>Κείμενο μετά την ψηφοφορία στο ΕΚ>

8. ότι η Ευρωπαϊκή Κοινότητα είναι σε θέση να προσφέρει μείζονα συμβολή στην οργάνωση ανταλλαγών εμπειριών και στη διάδοση των πληροφοριών όσον αφορά την ειδική κατάρτιση των επαγγελματικών στελεχών του τομέα της υγείας καθώς και την ενημέρωση όλων των ενδιαφερομένων κοινωνικών παραγόντων, όπως καθηγητές, οικογένειες, αρχές και διευθύνοντες επιχειρήσεων,

(Τροπολογία 2)

Δέκατη αιτιολογική σκέψη

>Αρχικό κείμενο>

10. ότι οι ενέργειες που αναλαμβάνονται σε κοινοτικό επίπεδο στον τομέα του AIDS πρέπει να συνεχισθούν και να επεκταθούν σε ορισμένες άλλες μεταδοτικές ασθένειες, ιδίως δε στα αφροδίσια νοσήματα, και να παγιωθούν στο πλαίσιο της δράσης στον τομέα της δημόσιας υγείας, την οποία έχει θεσπίσει η Επιτροπή (1)[semigr ]

- ---------

(1) COM(93)559 της 24.11.1993.

>Κείμενο μετά την ψηφοφορία στο ΕΚ>

10. ότι οι ενέργειες που αναλαμβάνονται σε κοινοτικό επίπεδο στον τομέα του AIDS πρέπει να συνεχισθούν και να επεκταθούν σε ορισμένες άλλες μεταδοτικές ασθένειες, ιδίως δε στα αφροδίσια νοσήματα, και να παγιωθούν στο πλαίσιο της δράσης στον τομέα της δημόσιας υγείας, την οποία έχει θεσπίσει η Επιτροπή (1) και στο πλαίσιο του κεφαλαίου VΙΙ του Λευκού Βιβλίου σχετικά με την κοινωνική πολιτική (2)[semigr ]

- ----------

(1) COM(93)559 της 24.11.1993.

(2) COM(94)0333 της 27.7.1994.

(Τροπολογία 3)

Δέκατη έβδομη αιτιολογική σκέψη

>Αρχικό κείμενο>

17. ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη[semigr ] ότι επιβάλλεται προς τούτο να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή[semigr ]

>Κείμενο μετά την ψηφοφορία στο ΕΚ>

17. ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη[semigr ]

(Τροπολογία 4)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

19α. ότι το πρόγραμμα αυτό οφείλει να λαμβάνει υπόψη του τις διάφορες προηγούμενες ή τρέχουσες δράσεις που έχουν αναληφθεί στα κράτη μέλη είτε απο τις αρμόδιες αρχές, είτε από άλλους φορείς της πολιτικής στον τομέα της υγείας[semigr ]

(Τροπολογία 16)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

ότι η ενημέρωση των παιδιών και των νέων πρέπει να αρχίζει από πολύ νωρίς, σε γενικό πλαίσιο ενημέρωσης για την υγιεινή και τη σεξουαλική ζωή καθώς και την διαπαιδαγώγηση σε θέματα υγείας[semigr ]

(Τροπολογία 5)

Άρθρο 1, παράγραφος 2

>Αρχικό κείμενο>

2. Το παρόν πρόγραμμα έχει ως στόχο να συμβάλει στη μείωση της θνησιμότητας και της νοσηρότητας από τις μεταδοτικές νόσους, καθώς και στη μείωση του κινδύνου μόλυνσης από τον ιό του AIDS ή άλλους μολυσματικούς οργανισμούς, ενθαρρύνοντας τη συνεργασία μεταξύ κρατών μελών, υποστηρίζοντας τη δράση τους και προωθώντας το συντονισμό της πολιτικής τους και των προγραμμάτων πρόληψης.

>Κείμενο μετά την ψηφοφορία στο ΕΚ>

2. Το παρόν πρόγραμμα έχει ως στόχο να συμβάλει στον περιορισμό της εξάπλωσης του ΑΙDS και στη μείωση της θνησιμότητας και της νοσηρότητας από μεταδοτικές νόσους, ενθαρρύνοντας τη συνεργασία μεταξύ κρατών μελών, προωθώντας το συντονισμό της πολιτικής και των προγραμμάτων πρόληψης και υποστηρίζοντας τη δράση των μη κυβερνητικών οργανώσεων, συμπεριλαμβανομένων των ενώσεων ασθενών.

(Τροπολογία 6)

Άρθρο 2, παράγραφος 3

>Αρχικό κείμενο>

3. Τα κράτη μέλη καλούνται να λάβουν τα μέτρα που θεωρούν αναγκαία για τον συντονισμό και την εφαρμογή του παρόντος προγράμματος σε εθνικό επίπεδο.

>Κείμενο μετά την ψηφοφορία στο ΕΚ>

3. Τα κράτη μέλη καλούνται να λάβουν τα αναγκαία μέτρα για την εφαρμογή του παρόντος προγράμματος.

(Τροπολογία 7)

Άρθρο 4

>Αρχικό κείμενο>

Η Επιτροπή και τα κράτη μέλη μεριμνούν για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του κοινοτικού προγράμματος-πλαισίου για την έρευνα και της κοινοτικής δράσης στις αναπτυσσόμενες χώρες.

>Κείμενο μετά την ψηφοφορία στο ΕΚ>

Η Επιτροπή μεριμνά για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του κοινοτικού προγράμματος-πλαισίου για την έρευνα και της κοινοτικής δράσης στις αναπτυσσόμενες χώρες.

(Τροπολογία 8)

Άρθρο 5, παράγραφος 2, σημείο γ)

>Αρχικό κείμενο>

γ) τους τρόπους, τα κριτήρια και τις διαδικασίες για την επιλογή και χρηματοδότηση των σχεδίων στο πλαίσιο του παρόντος προγράμματος, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2[semigr ]

>Κείμενο μετά την ψηφοφορία στο ΕΚ>

γ) τους τρόπους, τα κριτήρια και τις διαδικασίες για την επιλογή των σχεδίων στο πλαίσιο του παρόντος προγράμματος, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2[semigr ]

(Τροπολογία 9)

Άρθρο 5, παράγραφος 4, εισαγωγική πρόταση

>Αρχικό κείμενο>

4. Ο αντιπρόσωπος της Επιτροπής ενημερώνει τακτικά την επιτροπή:

>Κείμενο μετά την ψηφοφορία στο ΕΚ>

4. Ο αντιπρόσωπος της Επιτροπής ενημερώνει τακτικά την αρμόδια επιτροπή του Ευρωπαϊκού Κοινοβουλίου και την επιτροπή:

(Τροπολογία 10)

Άρθρο 6, παράγραφος 1

>Αρχικό κείμενο>

1. Κατά την υλοποίηση του παρόντος προγράμματος ενθαρρύνεται και εφαρμόζεται σύμφωνα με τη διαδικασία του άρθρου 5 η συνεργασία με τρίτες χώρες και τους αρμόδιους για τη δημόσια υγεία διεθνείς οργανισμούς, ειδικότερα δε με τον Οργανισμό Ηνωμένων Εθνών, την Παγκόσμια Οργάνωση Υγείας και το Συμβούλιο της Ευρώπης.

>Κείμενο μετά την ψηφοφορία στο ΕΚ>

1. Κατά την υλοποίηση του παρόντος προγράμματος ενθαρρύνεται και εφαρμόζεται σύμφωνα με τη διαδικασία του άρθρου 5 η συνεργασία με τρίτες χώρες και τους αρμόδιους οργανισμούς, ειδικότερα δε με τον Οργανισμό Ηνωμένων Εθνών, την Παγκόσμια Οργάνωση Υγείας και το Συμβούλιο της Ευρώπης καθώς και με τις αρμόδιες σε θέματα υγείας μη κυβερνητικές οργανώσεις ή εκείνες που ασχολούνται συγκεκριμένα με την καταπολέμηση του ΑΙDS και την πρόληψή του.

(Τροπολογία 11)

ΠΑΡΑΡΤΗΜΑ, μέρος A, «Δράσεις», σημείο 6α (νέο)

>Κείμενο μετά την ψηφοφορία στο ΕΚ>

6α. Θέσπιση των μέτρων σε κοινοτικό επίπεδο που είναι αναγκαία για να εξασφαλισθεί η μέγιστη δυνατή ασφάλεια των προϊόντων αίματος: θέσπιση κανόνων και διαδικασιών για την επιλογή των αιμοδοτών (ιδίως εξασφάλιση της δωρεάν αιμοδοσίας και της ανωνυμίας), εναρμόνιση του αριθμού και της ποιότητας των διαγνωστικών τεστ στο αίμα που λαμβάνεται από τους δότες, εγκατάσταση δικτύου για την παρακολούθηση κάθε λαμβανομένου δείγματος, εκπόνηση κώδικα δεοντολογίας για τις μεταγγίσεις αίματος.

(Τροπολογία 12)

ΠΑΡΑΡΤΗΜΑ, μέρος B, «Δράσεις», σημείο 7

>Αρχικό κείμενο>

7. Μελέτη και ανταλλαγές πληροφοριών σχετικά με τα προβλήματα και την κατάσταση ατόμων υψηλού κινδύνου, (χρήση ναρκωτικών δια παρεντερικής οδού, πορνεία, σεξουαλικές σχέσεις υψηλού κινδύνου κλπ), ή ατόμων που βρίσκονται υπό ειδικές συνθήκες (ταξίδια, σωφρονιστικά ιδρύματα, κλπ), καθώς και με τους τρόπους μετάδοσης[semigr ] ανταλλαγή εμπειριών σχετικά με τις προληπτικές ενέργειες και τα μέτρα μείωσης του κινδύνου[semigr ] προώθηση κατάλληλων προληπτικών μέτρων και προτύπων σχεδίων.

>Κείμενο μετά την ψηφοφορία στο ΕΚ>

7. Συντονισμός των μελετών και των πληροφοριών σχετικά με τα προβλήματα και την κατάσταση ατόμων υψηλού κινδύνου, (χρήση ναρκωτικών δια παρεντερικής οδού, πορνεία, σεξουαλικές σχέσεις υψηλού κινδύνου κλπ), ή ατόμων που βρίσκονται υπό ειδικές συνθήκες (ταξίδια, σωφρονιστικά ιδρύματα, κλπ), καθώς και με τους τρόπους μετάδοσης[semigr ] ανταλλαγή εμπειριών σχετικά με τις προληπτικές ενέργειες και τα μέτρα μείωσης του κινδύνου[semigr ] προώθηση κατάλληλων προληπτικών μέτρων και προτύπων σχεδίων. και συγκεκριμένα:

. ελεύθερη πώληση προφυλακτικών ποιότητας με οδηγίες χρήσης,

. διανομή αποστειρωμένων συρίγγων μιας χρήσης με πρόβλεψη για τη συλλογή τους μετά από τη χρήση και την ασφαλή τους απόρριψη,

. ανάπτυξη θεραπευτικών προγραμμάτων υποκατάστασης,

. ενημέρωση σχετικά με την ανάγκη να αποφεύγονται οι μη ασφαλείς σεξουαλικές πρακτικές και οι σεξουαλικές σχέσεις χωρίς προφυλακτικό

(Τροπολογία 17)

ΠΑΡΑΡΤΗΜΑ, μέρος Γ, «Δράσεις», σημείο 13, εδάφιο 2α (νέο)

>Κείμενο μετά την ψηφοφορία στο ΕΚ>

Προώθηση ενημερωτικών εκστρατειών για την ορθή χρήση των προφυλακτικών ως μόνων μέσων που εμποδίζουν την μετάδοση του ιού του VIH.

(Τροπολογία 13)

ΠΑΡΑΡΤΗΜΑ, μέρος Δ, «Δράσεις», σημείο 20

>Αρχικό κείμενο>

19. Ανάλυση των υφισταμένων ή εικαζομένων διακρίσεων. Ανταλλαγή πληροφοριών σχετικά με τα μέτρα που λαμβάνουν τα κράτη μέλη για την αποφυγή ή την άρση των διακρίσεων, ιδίως στον τομέα της απασχόλησης, της ασφάλισης, της κατοικίας, της εκπαίδευσης και της υγειονομικής περίθαλψης. Ανταλλαγή πληροφοριών και εμπειριών για την εφαρμοζόμενη πολιτική και πρακτική όσον αφορά τα τέστ HIV.

>Κείμενο μετά την ψηφοφορία στο ΕΚ>

19. Ανάλυση των υφισταμένων ή εικαζομένων διακρίσεων. Ανταλλαγή πληροφοριών σχετικά με τα μέτρα που λαμβάνουν τα κράτη μέλη για την αποφυγή ή την άρση των διακρίσεων, ιδίως στον τομέα της απασχόλησης, της ασφάλισης, της κατοικίας, της εκπαίδευσης και της υγειονομικής περίθαλψης. Ανταλλαγή πληροφοριών και εμπειριών για την εφαρμοζόμενη πολιτική και πρακτική όσον αφορά τα τέστ VIH και θέσπιση σχετικού κώδικα δεοντολογίας.

(Τροπολογία 18)

ΠΑΡΑΡΤΗΜΑ, μέρος Δ, «Δράσεις», παράγραφος 19α (νέα)

>Κείμενο μετά την ψηφοφορία στο ΕΚ>

19α. Ενίσχυση των ενεργειών που αποσκοπούν στην ένταξη των οροθετικών παιδιών, ιδίως δε στο χώρο της εκπαίδευσης, προκειμένου να τους εξασφαλισθεί ομαλό πλαίσιο ζωής το οποίο θα επιτρέπει, ωστόσο, την παρακολούθηση και την προστασία αυτών των παιδιών[semigr ]